**Spojená škola, Komárňanská 28, Nové Zámky**

**s o. z.**

**Stredná priemyselná škola elektrotechnická S. A. Jedlika - Jedlik Ányos Elektrotechnikai Szakközépiskola a**

**Obchodná akadémia – Kereskedelmi Akadémia**

**Interný predpis č.1/2016**

**Individuálny učebný plán**

**Osobitný spôsob plnenia školskej dochádzky**

V súlade so Zákonom č. 245/2008 Z. z. o výchove a vzdelávaní a o zmene a doplnení niektorých zákonov (ďalej len „školský zákon“), v zmysle § 23 písmena f, § 26  a § 57 o komisionálnej skúške určujeme podmienky osobitného spôsobu plnenia školskej dochádzky formou individuálneho učebného plánu (ďalej len IUP) na Spojenej škole, Komárňanská 28, Nové Zámky takto:

**Článok 1**

**Podmienky povolenia štúdia podľa IUP**

1. Podľa § 26 školského zákona môže:
2. Vzdelávanie podľa individuálneho učebného plánu na žiadosť zákonného zástupcu žiaka alebo na základe žiadosti plnoletého žiaka povoliť riaditeľ školy.
3. Vzdelávanie podľa individuálneho učebného plánu riaditeľ školy povoliť žiakovi s nadaním, zo závažných dôvodov, najmä tehotenstva a materstva alebo z dôvodu pracovného pomeru žiaka. Z dôvodu pracovného pomeru môže žiak požiadať o IUP iba ak splnil nasledovné podmienky:

* žiak je držiteľom certifikátov IT Essentials, CCNA1, CCNA2, CCNA3, CCNA4 a priemyselného certifikátu z CCNA
* žiak dosiahol študijné výsledky do priemeru 2,00 za predchádzajúci školský rok,
* žiakovi nebola počas štúdia udelená znížená známka zo správania
* žiak úspešne reprezentoval a naďalej bude reprezentovať školu na odborných súťažiach.

1. Individuálny učebný plán môže riaditeľ školy povoliť aj iným žiakom.
2. V prípade záujmu žiaka študovať podľa IUP v končiacom ročníku štúdia, žiak musí zvážiť náročnosť takejto formy štúdia a dodržať všetky termíny, ktoré sa vzťahujú na vykonanie jednotlivých častí maturitnej skúšky. Schválenie IUP žiaka nie je dôvodom na zmenu termínu ktorejkoľvek časti maturitnej skúšky žiaka.

**Článok 2**

**Žiadosť o povolenie osobitného spôsobu plnenia školskej dochádzky**

V žiadosti o povolenie osobitného spôsobu školskej dochádzky žiadateľ uvedie:

1. meno, priezvisko a bydlisko žiaka,
2. dôvod žiadosti o IUP,
3. obdobie, v ktorom žiada o IUP,
4. v prípade aktívneho športovca potvrdenie športového klubu o aktívnej činnosti, s harmonogramom tréningov, sústredení a súťaží na dané obdobie,
5. v prípade zdravotných problémov vyjadrenie lekárskeho konzília alebo odborného lekára - špecialistu o dôvodoch a potrebe žiaka študovať podľa IUP,
6. v prípade pracovného pomeru žiaka potvrdenie zamestnávateľa o pracovnom pomere, ktoré obsahuje meno, priezvisko a bydlisko žiaka, dobu trvania pracovného pomeru a harmonogram pracovného času.

[Žiadosť](http://esslm.sk/sites/default/files/iup-priloha_1-ziadost.doc) je Prílohou č. 1 a Prílohou č. 2 tejto internej smernice.

**Článok 3**

**Podmienky a organizácia vzdelávania podľa IUP**

§ 26 školského zákona ďalej vymedzuje, že:

1. Súčasne s povolením vzdelávania podľa IUP dohodne riaditeľ školy so zákonným zástupcom žiaka alebo s plnoletým žiakom podmienky a organizáciu vzdelávania podľa IUP, ktoré musia byť v súlade so schváleným školským vzdelávacím programom a sú záväzné pre obe strany.
2. Pre žiaka študujúceho podľa IUP je platný Školský vzdelávací program schválený pre daný školský rok. Koordinátorom štúdia je triedny učiteľ. Dochádzka žiaka sa neeviduje v triednej knihe. Do priemeru vymeškaných hodín ku klasifikačnému obdobiu sa jeho neprítomnosť nezapočítava.
3. Podmienky organizácie vzdelávania podľa IUP a kritériá pre jednotlivé vyučovacie predmety vypracuje škola osobitne pre každého žiaka v spolupráci s pedagogickými zamestnancami a odbornými zamestnancami. Individuálny učebný plán schvaľuje riaditeľ školy. Vzor stanovenia kritérií a podmienok IUP za jednotlivé vyučovacie predmety je súčasťou prílohy č. 3 tejto internej smernice.
4. V prípade splnenia konkrétnych požiadaviek z jednotlivých vyučovacích predmetov potrebných ku klasifikácii žiaka s IUP môže byť žiak na konci klasifikačného obdobia riadne klasifikovaný.
5. V prípade, že žiak z niektorého predmetu dohodnuté podmienky nesplní, klasifikuje sa za každý polrok na základe výsledkov komisionálnej skúšky z daných predmetov.
6. O povolenie vzdelávania podľa individuálneho učebného plánu môže požiadať aj príslušný ústav, v ktorom bol žiak umiestnený podľa osobitného predpisu. Pri žiadosti príslušného ústavu sa ustanovenia odsekov 3 a 4 použijú primerane na základe písomnej dohody medzi riaditeľom školy a riaditeľom ústavu.
7. Triedny učiteľ zapíše do katalógového listu žiaka: „Žiak študuje podľa individuálneho učebného plánu na základe Rozhodnutia riaditeľa školy č. .............. zo dňa............“
8. Na vysvedčení v časti doložka sa uvedie: „Žiak študoval podľa individuálneho učebného plánu na základe Rozhodnutia riaditeľa školy č........... zo dňa................“
9. Hodnotenie a klasifikácia žiaka sa uskutočňuje v súlade s Metodickým pokynom č.21/2011 na hodnotenie a klasifikáciu žiakov SŠ vydaného MŠVVaŠ SR.

**Článok 4**

**Komisionálna skúška**

1. Pri plnení osobitného spôsobu školskej dochádzky podľa § 23 a § 26 školského zákona sa žiak klasifikuje podľa výsledkov komisionálnej skúšky na základe vzájomnej dohody alebo ak žiak z niektorého predmetu dohodnuté požiadavky nesplní.
2. Komisia pre komisionálne skúšky má najmenej troch členov. Komisia sa skladá z predsedu, ktorým je spravidla riaditeľ školy alebo ním poverený učiteľ, skúšajúceho učiteľa, ktorým je spravidla učiteľ vyučujúci žiaka príslušný predmet a prísediaceho, ktorý spĺňa kvalifikačné predpoklady pre príslušný alebo príbuzný vyučovací predmet.
3. Výsledok komisionálnej skúšky vyhlási predseda komisie verejne v deň konania skúšky. Výsledok každej komisionálnej skúšky je pre klasifikáciu žiaka konečný.
4. O možnosti vykonať komisionálnu skúšku rozhoduje riaditeľ školy. Termín komisionálnej skúšky za prvý polrok je zvyčajne počas prvého polroka stanovený najneskôr na deň hodnotiacej pedagogickej rady, termín komisionálnej skúšky za druhý polrok je zvyčajne počas druhého polroka stanovený najneskôr na deň hodnotiacej pedagogickej rady.
5. Žiak, ktorý bez závažných dôvodov nepríde na komisionálnu skúšku sa klasifikuje z vyučovacieho predmetu, z ktorého mal konať komisionálnu skúšku stupňom prospechu nedostatočný.
6. Každé bezdôvodné meškanie na komisionálnu skúšku (viac ako 15 min.) sa považuje za neúčasť na komisionálnej skúške a pri klasifikácii sa postupuje ako v predchádzajúcom bode.
7. Plnoletý žiak alebo zákonný zástupca žiaka musí najneskôr 30 minút pred začiatkom skúšky oznámiť, že sa jej žiak z odôvodnených príčin nezúčastní a najneskôr do 24 hodín doložiť písomné potvrdenie o týchto príčinách, pričom potvrdenie od plnoletého žiaka alebo zákonného zástupcu žiaka sa neuznáva.

**Článok 5**

**Doplňujúce ustanovenie**

V prípade nedodržania stanoveného termínu u žiakov s povinnou školskou dochádzkou do 16 rokov je škola povinná ohlásiť príslušným orgánom zanedbanie povinnej školskej dochádzky. V prípade nedodržania podmienok štúdia podľa IUP u žiakov starších ako 16 rokov môže riaditeľ školy rozhodnúť o zrušení osobitného spôsobu školskej dochádzky a požiadať žiaka o predloženie žiadosti o prerušenie štúdia.

**Článok 6**

**Záverečné ustanovenie**

Táto interná smernica bola schválená dňa 30.08. 2016.

Táto interná smernica nadobudne účinnosť v plnom rozsahu dňa 01.09.2016.

RNDr. Peter Lénárt

Riaditeľ školy

Príloha č. 1: Žiadosť o individuálny učebný plán

Meno a adresa plnoletého žiaka

V.p. riaditeľ

Spojená škola

Komárňanská 28

Nové Zámky, dňa......................... 940 75 Nové Zámky

**Žiadosť o povolenie individuálneho učebného plánu**

Podpísaný/á ....................................................., narodený/á..................................., bytom .........................................................., žiak/žiačka ....................triedy, študijného odboru – kód a názov.................................................................. týmto žiadam o povolenie absolvovať štúdium podľa individuálneho učebného plánu od.......................do....................... z nasledujúcich dôvodov:.............................................................................................................. .......................................................................................................................................................

Moje prílohy (\**nehodiace sa preškrtnite)*:

* Potvrdenie športového klubu s harmonogramom tréningov, sústredení a súťaží\*
* Vyjadrenie lekárskeho konzília alebo odborného lekára – špecialistu\*
* Potvrdenie zamestnávateľa o pracovnom pomere\*

Za kladné vybavenie ďakujem.

S pozdravom ....................................................................

podpis plnoletého žiaka

Odporučenie triedneho učiteľa – podpis:

.......................................................................................................................................................

Vyjadrenie riaditeľa školy: súhlasím – nesúhlasím

Dňa:................................. ..............................................................

pečiatka a podpis riaditeľa školy

Príloha č. 2: Žiadosť o individuálny učebný plán

Meno a adresa zákonného zástupcu

V.p. riaditeľ

Spojená škola

Komárňanská 28

Nové Zámky, dňa......................... 940 75 Nové Zámky

**Žiadosť o povolenie individuálneho učebného plánu**

Podpísaný/á ..................................................... týmto žiada o povolenie absolvovať štúdium podľa individuálneho učebného plánu od.......................do....................... pre môjho syna/dcéru ............................................................, narodeného/narodenú..................................., bytom............................................................................................, žiak/žiačka ....................... triedy, študijného odboru – kód a názov.................................................. z nasledujúcich dôvodov:...............................................................................................................................................................................................................................................................................................

Moje prílohy (\**nehodiace sa preškrtnite)*:

* Potvrdenie športového klubu s harmonogramom tréningov, sústredení a súťaží\*
* Vyjadrenie lekárskeho konzília alebo odborného lekára – špecialistu\*
* Potvrdenie zamestnávateľa o pracovnom pomere\*

Za kladné vybavenie ďakujem.

S pozdravom ....................................................................

podpis zákonného zástupcu

Odporučenie triedneho učiteľa – podpis:

.......................................................................................................................................................

Vyjadrenie riaditeľa školy: súhlasím – nesúhlasím

Dňa:................................. ..............................................................

pečiatka a podpis riaditeľa školy

Príloha č.3: Vzor stanovenia kritérií a podmienok IUP

**Spojená škola, Komárňanská 28, Nové Zámky**

**s o. z.**

**Stredná priemyselná škola elektrotechnická S. A. Jedlika - Jedlik Ányos Elektrotechnikai Szakközépiskola a Obchodná akadémia – Kereskedelmi Akadémia**

**Individuálny učebný plán pre predmet:**

**Meno a priezvisko žiaka:**

**Študijný odbor – kód a názov:**

**Ročník:**

**Trieda:**

**Školský rok:**

**Tematické okruhy:**

**Hodnotenie:**

**Počet hodnotení:**

**Formy hodnotenia:**

*Zo všetkých povinných predmetov učebného plánu pre príslušný ročník bude menovaný študent hodnotený v zmysle platných predpisov a zákona č.245/2008. Žiak v spolupráci s triednym učiteľom osobne dohodne s príslušným vyučujúcim prítomnosť na hodinách, poprípade konzultácie (podľa počtu hodín predmetu).*

*Každý vyučujúci pre žiaka písomne pripraví okruhy učiva, ktoré má študent zvládnuť z toho ktorého predmetu za príslušné klasifikačné obdobie.*

V Nových Zámkoch dňa....................... Vypracoval: meno a podpis

Meno a podpis riaditeľa školy